หน่วยฝนหลวงขึ้นทำฝนหลวง เกิดฝนตกลงพื้นที่การเกษตรหลายแห่ง เพิ่มความชุ่มชื้นให้พื้นที่แห้งแล้ง ควบคู่ยับยั้งพายุลูกเห็บ
หน่วยฝนหลวงขึ้นทำฝนหลวง เกิดฝนตกลงพื้นที่การเกษตรหลายแห่ง เพิ่มความชุ่มชื้นให้พื้นที่แห้งแล้ง ควบคู่ยับยั้งพายุลูกเห็บนายสุรสีห์ กิตติมณฑล อธิบดีกรมฝนหลวงและการบินเกษตร เปิดเผยผลปฏิบัติการฝนหลวงเมื่อวานนี้ (7 พฤษภาคม 2563) โดยปฏิบัติการฝนหลวง จำนวน 11 หน่วยปฏิบัติการ ทำให้มีฝนตกในหลายพื้นที่ อาทิ พื้นที่การเกษตร จังหวัดเชียงใหม่ และพื้นที่ลุ่มรับน้ำเขื่อนภูมิพล จังหวัดตาก พื้นที่การเกษตร จังหวัดอุตรดิตถ์ และพื้นที่ลุ่มรับน้ำเขื่อนแควน้อยบำรุงแดน จังหวัดพิษณุโลก พื้นที่การเกษตร จังหวัดแพร่ น่าน ชัยภูมิ พิจิตร สระบุรี ลพบุรี นครสวรรค์ อุทัยธานี ชัยนาท เขื่อนป่าสักชลสิทธิ์ อ่างเก็บน้ำห้วยโป่ง อ่างเก็บน้ำห้วยส้ม จังหวัดลพบุรี อ่างเก็บน้ำมวกเหล็ก จังหวัดสระบุรี บึงบอระเพ็ด จังหวัดนครสวรรค์ เขื่อนวังร่มเกล้า จังหวัดอุทัยธานี อ่างเก็บน้ำลำตะคอง จังหวัดนครราชสีมา บริเวณพื้นที่การเกษตร จังหวัดกาญจนบุรี และพื้นที่ลุ่มรับน้ำเขื่อนศรีนครินทร์ เขื่อนวชิราลงกรณ จังหวัดกาญจนบุรี อ่างเก็บน้ำกระเสียว จังหวัดสุพรรณบุรีขณะที่หน่วยปฏิบัติการฝนหลวงจังหวัดอุดรธานี ภารกิจปฏิบัติการฝนหลวงเมฆอุ่น บินปฏิบัติการฝนหลวง โดยมีเป้าหมายเพื่อช่วยเหลือพื้นที่การเกษตร จังหวัดอุดรธานี เลย หนองบัวลำภู ขอนแก่น สกลนคร และเพิ่มปริมาณน้ำเก็บกักในพื้นที่ลุ่มรับน้ำเขื่อนห้วยหลวง เขื่อนอุบลรัตน์ เขื่อนน้ำอูน ทำให้มีฝนตกเล็กน้อยถึงปานกลางบริเวณพื้นที่การเกษตร และภารกิจยับยั้งและบรรเทาความรุนแรงของพายุลูกเห็บ โดยมีเป้าหมายเพื่อช่วยเหลือพื้นที่จังหวัดอุดรธานี หลังปฏิบัติการพบว่ามีฝนตกเล็กน้อยถึงปานกลางบริเวณพื้นที่จังหวัดอุดรธานี โดยไม่พบรายงานลูกเห็บตกบริเวณพื้นที่เป้าหมายในช่วงเวลาปฏิบัติการและพบรายงานลูกเห็บตกบริเวณพื้นที่เป้าหมายหลังช่วงเวลาปฏิบัติการที่จังหวัดอุดรธานี